

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ Σπάτα 02/02/2023**

**ΔΗΜΟΣ ΣΠΑΤΩΝ – ΑΡΤΕΜΙΔΟΣ**

**ΠΡΟΣΟΧΗ!**

Σύμφωνα με καταγγελίες συνεργατών του Δήμου που τους έχει ανατεθεί προμήθεια ή εκτέλεση έργων, άγνωστοι επικοινωνούν τηλεφωνικά επιχειρώντας να αποσπάσουν κωδικούς τραπεζικών λογαριασμών. Με το πρόσχημα ότι καλούν είτε από την Ταμειακή Υπηρεσία είτε από το Λογιστήριο, αναφέρουν ότι έχει αλλάξει η διαδικασία που ακολουθείται από τον Δήμο και τους ζητούν να κάνουν χρήση συγκεκριμένου link που αποσπά δεδομένα προσωπικού χαρακτήρα. Επικαλούνται πραγματικά στοιχεία εντολών πληρωμής (πχ αρ. Τιμολογίων) τα οποία πιθανά αντλούν από την επίσημη πλατφόρμα ΔΙΑΥΓΕΙΑ.

**ΕΝΗΜΕΡΩΝΟΥΜΕ ΚΑΙ ΕΦΙΣΤΟΥΜΕ ΤΗΝ ΠΡΟΣΟΧΗ! Η ΔΙΑΔΙΚΑΣΙΑ ΠΑΡΑΜΕΝΕΙ ΙΔΙΑ ΟΠΩΣ ΑΥΤΗ ΟΡΙΖΕΤΑΙ ΑΠΟ ΤΟΝ ΝΟΜΟ.**

Η τηλεφωνική και ηλεκτρονική επικοινωνία με τους υπαλλήλους των υπηρεσιών μας γίνεται ΜΟΝΟ από τα υπηρεσιακά τηλέφωνα ή email και όχι από άγνωστο ή προσωπικό κινητό ή ηλεκτρονικές διευθύνσεις. Σε καμία περίπτωση δεν απαιτείται να γίνει χρήση οποιασδήποτε ηλεκτρονικής διεύθυνσης ή να γίνει χρήση προσωπικών κωδικών τραπεζικών λογαριασμών.